wickkiey/tamil-wikipedia-chunked huggingface dataset:
# அசோக் குமார்

## சொந்த வாழ்க்கை

அக்கால வழக்கப்படி மிக சிறிய பதின்மவயதில் சோபா என்பாரை திருமணம் செய்தார். இது பெற்றோர்களால் நடத்தப்பட்ட திருமணம் ஆகும். இந்த திருமணம் மகிழ்ச்சியாகவும், கோட்பாட்டுக்குள் அடங்கியதாயும் நடுத்தர வாழ்க்கையையே பின்பற்றியதாகவும் அமைந்தது. இவர்களுக்கு அரூப் கங்குலி என்ற மகனும், பார்தி படேல், ரூபா வர்மா, ப்ரீத்தி கங்குலி ஆகிய மகள்களும் அடுத்தடுத்து பிறந்தனர்.  
அரூப் கங்குலி பேஸுபான் என்ற படத்தில் நடித்தார் .இப்படம் தோல்வி அடைய பின்னர் ஒரு கார்ப்பரேட் கம்பனியில் வேலைக்கு சேர்ந்து விட்டார் .பார்திபடேல்படேல் என்பாருக்கு வாழ்க்கைப்பட்டு அனுராதா படேல் என்ற மகள் உள்ளார் .இவரும்ரூ சினிமாவில் நடித்துள்ளார் .
அனுராதா படேல் நடிகர் கான்வல்ஜீத் சிங்கிற்கு வாழ்க்கைப்பட்டுள்ளார்.  
பெற்றோர் விருப்பத்தை மீறி இரண்டாவதாய் ஹமீது ஜாப்பிரி என்ற முசுலிமை மணந்தார் இதன் மூலமாக ஷாஹீன் ஜாப்பிரி என்ற மகள் பிறந்தார். இவரே சல்மான் கானின் முதல் காதலி.  
ரூபா வர்மா என்ற இரண்டாவது மகள் தேவன் வர்மா என்ற காமெடி நடிகருக்கு வாழ்க்கை பட்டுள்ளார். ப்ரீத்தி கங்குலி,என்ற மூன்றாவது மகள் 1970 மற்றும் 1980 களில் பல படங்களில் சிரிப்பு நடிகை யாக நடித்துள்ளார். இவர் திருமணமே செய்து கொள்ளாமல் 2012-ல் இறந்தார்.
# அசோக் குமார்

## அசோக்குமாரின் சுருக்க வரலாறு

- பிஹார் மாநிலம் பகல்பூரில் (அன்றைய வங்காள மாகாணம்) 1911-ல் பிறந்தார். குமுத்லால் கஞ்சிலால் கங்குலி என்பது இயற்பெயர். கல்கத்தா பல்கலைக்கழகத்தின் பிரசிடென்சி கல்லூரியில் சட்டம் படித்தபோதிலும், வழக்கறிஞர் தொழிலில் ஆர்வம் இல்லை.
- சினிமாவில் தொழில்நுட்பக் கலைஞராகப் பணிபுரிய விரும்பினார். இவரது அண்ணன் சஷாதர் முகர்ஜி, பாம்பே டாக்கீஸில் வேலை செய்துவந்தார். 1930-களில் இவரும் அங்கு சென்று, தொழில்நுட்பக் கலைஞராகப் பணிபுரியத் தொடங்கினார்.
- நடிக்கும் வாய்ப்புகூட எதேச்சையாகத்தான் கிடைத்தது. ‘ஜீவன் நையா’ என்ற படத்தில் நஜ்முல் ஹசன் நடிக்க முடியாத சூழலில் அவருக்கு பதிலாக இவர் தேர்ந்தெடுக்கப்பட்டார். சினிமாவுக்காக ‘அசோக் குமார்’ என்ற பெயர் சூட்டப்பட்டது. அரை மனதுடனேயே நடித்தார்.
- அதே ஆண்டில் ‘அச்சுத் கன்யா’ படத்தில் நடிக்கும் வாய்ப்பு தேடிவந்தது. தேவிகா ராணியுடன் சேர்ந்து நடித்த அந்த படம் இமாலய வெற்றி பெற்றது. இதையடுத்து, ‘ஜன்ம பூமி’, ‘சாவித்ரி’, ‘வசன்’ உள்ளிட்ட பல படங்களில் இந்த வெற்றி ஜோடி வலம் வந்தது.
- ‘கங்கண்’, ‘பந்தன்’, ‘ஆஸாத்’, ‘ஜூலா’ ஆகிய திரைப்படங்கள் இவரை நட்சத்திர அந்தஸ்துக்கு உயர்த்தின. முதன்முதலாக இவர் வில்லத்தனமான நாயகனாக நடித்து, 1943-ல் கியான் முகர்ஜி இயக்கிய ‘கிஸ்மத்’ திரைப்படம் இந்தியத் திரையுலகின் அதுவரையிலான அனைத்து சாதனைகளையும் முறியடித்து, அமோக வசூலையும் குவித்தது.
- இந்தியத் திரையுலகின் முதல் சூப்பர் ஸ்டாராக புகழ்பெற்றார். ‘சல் சல் ரே நவ்ஜவான்’, ‘ஷிகாரி’, ‘சாஜன்’, ‘சர்கம்’ உள்ளிட்ட திரைப்படங்கள் மாபெரும் வெற்றியை ஈட்டின. ‘ஜுவல் தீஃப்’, ‘ஆஷீர்வாத்’, ‘புரப் அவுர் பஸ்சிம்’ உள்ளிட்ட பல திரைப்படங்களில் முக்கிய வேடத்தில் நடித்தார்.
- ஒரே மாதிரி வேடங்களில் நடிக்கக்கூடாது என்பதில் மிகவும் கவனமாக இருந்தார். நடிப்பில் தனக்கென்று தனி முத்திரை பதித்தவர். தேவ் ஆனந்த், திலீப் குமார், ராஜ் கபூர் என பல நாயகர்கள் வந்தாலும் இவரது புகழ் மங்கவில்லை.
- ‘ஹம்லோக்’ உள்ளிட்ட தொலைக்காட்சித் தொடர்களிலும் நடித்தார். ‘ஜித்தி’ உள்ளிட்ட பல திரைப்படங்களை தயாரித்தார். 300 திரைப்படங்களுக்கு மேல் நடித்துள்ளார். சிறந்த ஓவியர், ஹோமியோபதி மருத்துவராகவும் திகழ்ந்தார்.
- சிறந்த பாடகர், நடிகரான கிஷோர் குமார் இவரது தம்பி என்பது குறிப்பிடத்தக்கது. 1987-ல் இவரது பிறந்த நாளன்று தம்பி கிஷோர் இறந்ததால், அதுமுதல் இவர் தன் பிறந்தநாளை கொண்டாடவே இல்லை.
- சங்கீத நாடக அகாடமி விருது, பிலிம்பேர் விருதுகள், சிறந்த நடிகருக்கான தேசிய விருது, தாதா சாஹேப் பால்கே விருது, வாழ்நாள் சாதனையாளர் விருது, பத்ம பூஷண் விருது உள்ளிட்ட விருதுகளைப் பெற்றுள்ளார். இந்தி திரையுலகில் 60 ஆண்டுகளுக்கும் மேலாக கொடிகட்டிப் பறந்த அசோக் குமார் 90-வது வயதில் (2001) மறைந்தார்.
# 2012 பிரிக்ஸ் மாநாடு

**2012 பிரிக்ஸ் மாநாடு** என்பது பிரிக்ஸ் கூட்டமைப்பின் நான்காவது மாநாடாகும். பன்னாட்டு உறுவுகளுக்கான இம்மாநாட்டின் உறுப்பு நாடுகளான பிரேசில், உருசியா, இந்தியா, சீனா மற்றும் தென்னாப்பிரிக்கா ஆகிய நாடுகளின் அரசுத் தலைவர்கள் கலந்துகொண்டனர். இம்மாநாடு இந்தியாவின் தலைநகர் புதுதில்லியில் தாஜ்மகால் ஓட்டலில் மார்ச்சு 29, 2012 அன்று நடைபெற்றது. இது இந்தியாவில் நடைபெற்ற முதலாவது பிரிக்ஸ் மாநாடாகும். The theme of the summit was "*BRICS Partnership for Global Stability, Security and Prosperity*".
# 2012 பிரிக்ஸ் மாநாடு

## கலந்துகொண்ட தலைவர்கள்

மாநாட்டில் கலந்து கொண்ட ஐந்து நாட்டுத் தலைவர்கள்
# 2012 பிரிக்ஸ் மாநாடு

## திபத் போராட்டம்

திபத்தில் சீன ஆக்கிரமிப்பை கண்டித்து திபத்தியர் ஒருவர் மார்ச்சு 26, 2012ல் ஒருவர் தீக்குளித்தார். சீன அதிபருக்கு எதிராக தில்லியில் திபத்தியர்கள் ஆர்ப்பாட்டங்கள் செய்தனர்.
# மாபூமி

**மாபூமி** (தெலுங்கு: మా భూమి, எங்கள் நிலம்) தெலுங்கானாவை மையமாக வைத்து 1979 ஆம் ஆண்டில் வெளிவந்த தெலுங்குத் திரைப்படமாகும். இந்தப் படம் கவுதம் கோஷ் என்பவரால் இயக்கப்பட்டது. இப்படம் விவசாய புரட்சியையும் வரலாற்றையும் ரத்தமும் சதையுமாக சொன்ன படம். இப்படத்தின் வரலாற்று கால கட்டம் 1945 முதல் 1951 வரை ஆகும்.
# மாபூமி

## விருதுகள்

- ஆந்திர பிரதேச அரசின் சிறந்த படத்திற்கான நந்தி விருது
- சிறந்த தெலுங்குப் படத்துக்கான தேசிய திரைப்பட விருது
# பழந்தின்னி

(*Pongo pygmaeus*)]]
**பழந்தின்னிகள்** என்பது பழங்களை முதன்மை உணவாகக் கொள்ளும் தாவர உண்ணிகளையும் அனைத்துண்ணிகளையும் குறிக்கும். ஏறத்தாழ 20% பாலூட்டும் தாவர உண்ணிகள் பழங்களை உண்பதால் பழந்தின்னிகள் பாலூட்டிகளிலேயே பொதுவாகக் காணப்படுகிறது. பழந்தின்னிகள் பழம் தரும் தாவரங்களுக்கு விதை பரவுதலுக்கு உதவுதல் மூலம் நன்மையும் விதைகளைத் தின்று செரித்து விடுவதன் மூலம் தீமையும் செய்கின்றன.
# சிறையிருப்பு

**சிறையிருப்பு**(Incarceration) என்பது தண்டனைக்காகவோ, அல்லது பாதுகாப்பிற்காகவோ குற்றம் சாட்டப்பட்டவரை சிறையில் அடைத்தலாகும். இதுவொருவகையான தண்டனையாகும். பொதுவாக சந்தேகத்தாலோ அல்லது உறுதிசெய்ததாலோ குற்றம் சாட்டப்பட்டவர்கள் அந்நாட்டின் சட்டதிட்டத்தின் படி சிறையில் அடைக்கப்படுகிறார்கள். குற்றவியலில், சிறையிருப்பின் முக்கிய நான்கு நோக்கங்கள்:
- குற்றவாளியை தனிமைப்படுத்துவதன் மூலம் மேலும் குற்றங்கள் நடக்காமல் தடுத்தல்.
- குற்றம் செய்ததற்கான தண்டனை
- மற்றவர்களிடமிருந்து குற்றவாளியைக் காத்தல்
- குற்றவாளிகளுக்கு மறுவாழ்வளித்தல்
# சிறையிருப்பு

## இந்தியாவில்

சிறைச்சாலைகளில் மிகக்குறைந்த சிறையிருப்புக் கைதிகள் கொண்ட நாடு இந்தியா, 100,000 நபருக்கு 25 என்ற விகிதம். 2007ல் நாட்டின் மொத்த மக்கள் தொகை, 1,129,866,154
# வழிபாட்டு இடங்கள் அடிப்படையில் இந்திய மாநிலங்கள்

2001 மக்கள் தொகை கணக்கெடுப்பின் படி *'வழிபாட்டு இடங்கள் அடிப்படையில் இந்திய மாநிலங்கள் பட்டியல்*  
| குறிப்புகள் |  |  |  |
| --- | --- | --- | --- |
| — | **இந்தியா** | **2,398,650** |  |
| 01 | உத்தரப் பிரதேசம் | 265,270 |  |
| 02 | மேற்கு வங்காளம் | 228,452 |  |
| 03 | மகாராட்டிரம் | 220,458 |  |
| 04 | கர்நாடகம் | 207,332 |  |
| 05 | இராச்சசுத்தான் | 166,766 |  |
| 06 | ஆந்திரப் பிரதேசம் | 159,025 |  |
| 07 | மத்தியப் பிரதேசம் | 142,452 |  |
| 08 | குசராத் | 142,135 |  |
| 09 | பீகார் | 138,493 |  |
| 10 | தமிழ்நாடு | 130,346 |  |
| 11 | ஒடிசா | 103,350 |  |
| 12 | கேரளம் | 101,140 |  |
| 13 | அசாம் | 90,194 |  |
| 14 | சார்க்கண்ட் | 50,110 |  |
| 15 | பஞ்சாப் (இந்தியா) | 46,493 |  |
| 16 | சத்தீசுகர் | 46,095 |  |
| 17 | சம்மு காசுமீர் | 32,025 |  |
| 18 | இமாசலப் பிரதேசம் | 26,526 |  |
| 19 | உத்தராகண்டம் | 25,959 |  |
| 20 | அரியானா | 24,519 |  |
| 21 | திரிபுரா | 12,872 |  |
| 22 | தில்லி | 8,249 |  |
| 23 | மேகாலயா | 5,771 |  |
| 24 | கோவா (மாநிலம்) | 5,686 |  |
| 25 | மணிப்பூர் | 5,251 |  |
| 26 | மிசோரம் | 3,154 |  |
| 27 | அருணாசலப் பிரதேசம் | 2,363 |  |
| 28 | நாகாலாந்து | 2,360 |  |
| 29 | புதுச்சேரி | 2,146 |  |
| 30 | அந்தமான் நிக்கோபார் தீவுகள் | 1,121 |  |
| 31 | சிக்கிம் | 1,049 |  |
| 32 | தமன் மற்றும் தியூ | 477 |  |
| 33 | இலட்சத்தீவுகள் | 430 |  |
| 34 | சண்டிகர் | 340 |  |
| 35 | தாத்ரா மற்றும் நகர் அவேலி | 241 | } |
# ஆயுள் எதிர்பார்ப்பு அடிப்படையில் இந்திய மாநிலங்களின் பட்டியல்

ஆயுள் எதிர்பார்ப்பு அடிப்படையில் இந்திய மாநிலங்களின் பட்டியல். 2011 மனிதவள மேம்பாட்டுக் குறியீடு தகவலின் அடிப்படையில் தொகுக்கப்பட்ட பட்டியல் ஆகும்.  
| மாநிலம் | ஆயுள் எதிர்பார்ப்பு (2011) |  |
| --- | --- | --- |
| ஆந்திரப் பிரதேசம் | 64.4 |  |
| அசாம் | 58.9 |  |
| பீகார் | 61.6 |  |
| சத்தீசுகர் | 58.0 |  |
| குசராத் | 64.1 |  |
| அரியானா | 66.2 |  |
| இமாசலப் பிரதேசம் | 67.0 |  |
| சார்க்கண்ட் | 58.0 |  |
| கர்நாடகம் | 65.3 |  |
| கேரளம் | 74.0 |  |
| மத்தியப் பிரதேசம் | 58.0 |  |
| மகாராட்டிரம் | 67.2 |  |
| ஒடிசா | 59.6 |  |
| பஞ்சாப் (இந்தியா) | 69.4 |  |
| இராச்சசுத்தான் | 62.0 |  |
| தமிழ்நாடு | 66.2 |  |
| உத்தரப் பிரதேசம் | 60.0 |  |
| உத்தராகண்டம் | 60.0 |  |
| மேற்கு வங்காளம் | 64.9 |  |
| **இந்தியா** | **63.5** | } |
# பங்குச் சந்தையில் பணம் பண்ண (நூல்)

**பங்குச் சந்தையில் பணம் பண்ண** என்பது பங்குகளை தொழில்நுட்ப முறையில் அணுக தமிழில் எழுதப்பட்ட நூல்.
# பங்குச் சந்தையில் பணம் பண்ண (நூல்)

## நூலாசிரியர்

பங்குச் சந்தை முதலீட்டில் அடிப்படை மற்றும் தொழில்நுட்ப ஆய்வு பற்றிய இந்த நூலை ஜி. ரமேஷ் எழுதியுள்ளார். இவர் பங்குச் சந்தை நிபுணர். பங்குச் சந்தை ஆய்வு துறையில் அனுபவம் பெற்றவர். மெடாசிஸ் டெக் என்கிற பங்குச் சந்தை ஆய்வு நிறுவனத்தின் நிர்வாக பங்குதாரர். தொலைக்காட்சிகள் மற்றும் பத்திரிக்கைகளில் பங்குச் சந்தை குறித்த விரிவான பேட்டிகள் மற்றும் கட்டுரைகளை அளித்துள்ளார்.
# பங்குச் சந்தையில் பணம் பண்ண (நூல்)

## அணிந்துரை

தமிழ்நாட்டில் வெளிவரும் பல வணிக நாளிதழ்கள் மற்றும் தொலைக்காட்சிகளில் பங்குச் சந்தை குறித்து அதிகமான கட்டுரைகளை எழுதி வரும் எஸ்.லெட்சுமணராமன் இந்நூலுக்கு அணிந்துரை வழங்கியிருக்கிறார்.
# பங்குச் சந்தையில் பணம் பண்ண (நூல்)

## பொருளடக்கம்

பங்குச் சந்தையில் பணம் பண்ண எனும் இந்நூலில்,
- அடிப்படை ஆய்வின் அவசியம்..!
- விலைகள் சொல்லும் பாடங்கள்..!
- ஆதரவு நிலை
- உயர்தடுப்பு நிலை
- ஆதரவு மற்றும் உயர்தடுப்பு நிலைகளின் வலிமை
- இழப்பு தடுப்பு
- தொழில்நுட்ப ஆய்வு ஏன்?
- சந்தையின் அல்லது பங்கின் போக்கு நிலை
- டிரெண்ட் லைன் வகைகள்
- டிரெண்ட் லைன் கற்பிக்கும் பாடங்கள்..!
- டிரெண்ட் லைன் ஆங்கிள்
- வரைபட வகைகள்
- சார்ட் அமைப்புகள் (பேட்டர்ன்)
- வால்யூம் அமைப்புகள்
- இடைவெளி வர்த்தக உத்திகள்
- இடைவெளி வர்த்தகத்தில் (கேப் டிரேடிங்) வகைகள்..!
- ஹெட் அண்ட் சோல்டர் அமைப்பு
- கேண்டில் ஸ்டிக் சார்ட் அமைப்பு
- கேண்டில் ஸ்டிக் சார்ட் வகைகள்..!
- கப் வித் கேண்டில் அமைப்பு
- டபுள் டாப் அமைப்பு
- டபுள் பாட்டம் அமைப்பு
- டிரிபிள் டாப், டிரிபிள் பாட்டம் அமைப்பு
- ஃபிளாக் மற்றும் பென்னட் அமைப்பு
- மூவிங் ஆவரேஜ் & இண்டிகேட்டர்கள்
- டைவர்ஜன்சஸ் இன்டிகேட்டர்கள்
- பாலிங்கர் பான்ட்கள்
எனும் 27 பகுதிகளில் பங்குகளை டெக்னிக்கல் முறையில் அணுகுவது குறித்து விளக்கம் அளிக்கப்பட்டுள்ளது.
# பெட்டாலிங் தெரு

**பெட்டாலிங் தெரு** (மலாய்: *Jalan Petaling*; ஆங்கிலம்: *Petaling Street*; சீனம்: *茨厂街*) என்பது மலேசியா, கோலாலம்பூர் மாநகரில் அமைந்துள்ள ஒரு சீனர்ப் பகுதியாகும். சீனப் பண்பாட்டுக் கூறுகளைச் சிறப்பாகக் கொண்ட ஒரு கடைத்தெரு.  
இந்தக் கடைத்தெருப் பகுதியை **சைனா டவுன்** (ஆங்கிலம்: **Chinatown KL**) என அழைப்பதும் உண்டு. இங்கே துணிமணிகள், அணிகலன் பொருட்கள், பாடல் குறுவட்டுக்கள், திரைப்படக் குறுவட்டுக்கள், இறுவட்டுக்கள் அதிகமாய் விற்பனை ஆகின்றன.  
உள்ளூர் மக்களும் சுற்றுலாப் பயணிகளும் இங்கு கூடுவது வழக்கம். விற்கப்படும் பொருட்களின் விலையைப் பேரம் பேசி குறைப்பது வாடிக்கை. இங்கு போலிப் பொருட்கள் விற்கப் படுவதும்; காப்புரிமை மீறபட்ட பொருட்கள் விற்பதும் பொதுவான கூறுகளாக உள்ளன.
# பெட்டாலிங் தெரு

## பொது

இந்தப் பகுதியில் பல உணவகங்களும் தெருவோர உணவுக் கடைகளும் உள்ளன. *ஒக்கியான் மீ (Hokkien mee),* *ஈக்கான் பகார் (Ikan Bakar)* எனும் தீயிலிட்ட மீன், *அசாம் லக்சா (asam laksa),* *கறி இழையுணவு (curry noodles)* போன்ற உள்ளூர்ச் சிறப்பு உணவுகளுக்கும் இந்த இடம் புகழ்பெற்றது.  
இங்குள்ள வணிகர்கள் பெரும்பாலும் ஆன் சீனர்களாக இருப்பினும், இந்திய, மலாய் மற்றும் வங்காள தேசத்தினரும் வணிகம் செய்கின்றனர்.
# சிலையெழுபது

**சிலையெழுபது** (*Silaiyezhupathu*) / **செம்பொற்சிலை யெழுபது** என்பது தமிழ் இலக்கியங்களில் ஒன்றாகும். சிற்றிலக்கியங்களின் கீழ் வகைப்படுத்தப்பட்ட இவ்விலக்கியம், **சிலை** என்ற பெயரிடப்பட்ட வில்லைக் குறிக்கிறது. வழிபடும் சிலை அல்ல. போரில் பயன்பட்ட, பல்வேறு சிறப்புகளை உடைய, செம்மை மிகுந்த, வில்லினை எழுபது பாடல்களில் விவரிக்கின்றனர். *பொன் எழுத்துக்களால் பொறிக்கப்பட வேண்டியது* என்று உயர்வு நவிற்சியாகக் கூறுவது, தமிழ் இலக்கியத்தில் வழமையாகும். எனவே, இச்சிலை என அழைக்கப்படும் வில்லை, எழுபது பாடல்களில் போற்றுவதால், இந்த இலக்கியத்தின் பெயர், **செம்பொற்சிலை** என்றே பெயரிட்டனர். 1896 ஆம் ஆண்டு பிரின்ஸ் ஆவ் வேல்ஸ் அச்சியந்திரசாலையில், ஆநூர்-எதிராஜமுதலியாரவர்களால் பதிப்பிக்கப்பட்ட நூலின் பெயரினைக் காணவும். இதற்கான சான்றாக, பெரும்பாலான பாடல் முடிவுகளில் இச்சொல் பயன்படுத்துவதைக் கொண்டு உணரலாம். காலப்போக்கில், மருவி சிலையெழுபது என்கின்றனர்.  
இது கம்பரால் இயற்றப்பட்டது என்று கூறப்பட்டாலும், இது பிற்காலத்தில் கம்பரின் பெயரால் வேறொருவரால் இயற்றப்பட்டது எனும் கருத்து அறிஞரிடையே உள்ளது. கலிங்கப் போர் வெற்றிக்குப் பிறகு, சோழருக்கு அடங்கிய சிற்றரசனாக பல்லவ நாட்டை ஆண்ட, முதற் குலோத்துங்க சோழனுடைய தளபதி (கி.பி.1070 - கி.பி.1118) கருணாகரத் தொண்டைமானின் குலமாகிய வன்னியரின் பெருமையைப் பற்றி கம்பர் பாடியது இந்நூல் எனப்படுகிறது. இதற்குப் பரிசாக தங்கப் பல்லக்கு, அணிகலன்கள் மற்றும் ஒரு செய்யுளுக்கு ஆயிரம் பொன் வீதம் பரிசும் கம்பருக்கு வழங்கப்பட்டதாக அறியப்படுகிறது.
# சிலையெழுபது

## நூலின் சிறப்புகள்

சிலையெழுபது வன்னியர் குலத்தின் பெருமைகளையும், அவர்களின் வரலாற்றையும் எடுத்துரைக்கும் ஒரு நூல் ஆகும்
# சிலையெழுபது

## நூலின் சிறப்புகள்

### பாயிரம்

- கடவுள் துணை
::::*கொச்சகம்.*</br>
:::<big>**கடவுள் வணக்கம்.**</big>
<poem>
திருவளரும் வன்னியர்செஞ் சிலையெழுப தினைவிளம்ப
மருவளர்பைங் கடுக்கையும்வெண் மதியுமிலைந் தோன்வாமத்
துருவளரும் வரைமடந்தை யுவந்தளிப்பத் தோன்றிவரம்
தருவளஞ்செய் விகடசக்ரத் தந்திமுகன் றாடொமுவாம். (௧)
</poem>
- நூற்பெயரும் நூல்செய்தார் பெயரும் நுவலல்
::::*அறுசீர்க்கழி நெடிலாசிய விருத்தம்.*</br>
:::<big>**நூற்பெயரும், ஆக்கியோன் பெயரும்.**</big>
<poem>
முந்தைநாள் வீரசம்பு முனிசெய்மா மகத்திற்போந்த
சந்ததியார் சீரோது கெனத்தகு முதியோர் கேட்ப
இந்தணி சடிலத்தெம்மா னிணைக்கழல் பரா அயிசைத்தான்
செந்தமிழ்க் கம்பன் **செம்பொற் சிலையெழு பது**வாமிந்நூல். (௨)
</poem>
- நூலரங்கேறிய கச்சித்தலச் சிறப்பு
- சம்புகோத்திரச் சிறப்பு
- குலோற்பவச் சிறப்பு
- வன்னியர் குலச் சிறப்பு
- குலத்தலைவர் படைச் சிறப்பு
# சிலையெழுபது

## நூலின் சிறப்புகள்

### நூல்

1. விசயதசமி நாட்கோடற் சிறப்பு
1. வில் வலிமையால் வாழும் உலகம்
1. வன்னியர் ஏந்திய வில்லே, வில்
1. விற்போரில் மகிழ்பவர்கள்
1. வில்லின் வளைவுகள்
1. விற்பிடித்தல் சிறப்பு
1. வில்லால் விளைந்த நன்மை
1. வில்மணிச் சிறப்பு
1. நாணின் சிறப்பு
1. வில்லேந்துதற் சிறப்பு
1. உலகம் செழிப்பது வில்லாலே
1. விற்போர் சிறப்பு
1. படை எழுந்தால் அரக்கர் அழிவர்
1. வில்வளைத்தற் சிறப்பு
1. நாணேற்றுதற் சிறப்பு
1. குணத்தொனிச் சிறப்பு
1. அம்பறாத்தூணிச் சிறப்பு
1. பிரமாத்திரச் சிறப்பு
1. நாராயணாத்திறச் சிறப்பு
1. பாசுபதாத்திரச் சிறப்பு
1. அபிமந்திரித்தற் சிறப்பு
1. நாணிறங்குதற் சிறப்பு
1. வீரவாட் சிறப்பு
1. வேலேந்திய காலாட்படைச் சிறப்பு
1. யானைப்படைச் சிறப்பு
1. குதிரைப்படைச் சிறப்பு
1. தேர்ப்படைச் சிறப்பு
1. பிறர் தேரும் இவர் தேரும்
1. அகழியின் சிறப்பு
1. அரண் சிறப்பு
1. கொடிச் சிறப்பு
1. அரசாட்சி மண்டபச் சிறப்பு
1. சிங்காதனத்திருத்தற் சிறப்பு
1. டிதரித்தற் சிறப்பு
1. மகுடங்கள் நிலைப்பது இவர் மகுடத்தாலே
1. புயகேயூர கிரீடச் சிறப்பு
1. குடைச் சிறப்பு
1. செங்கோற் சிறப்பு
1. செங்கோல்வண்மைச் சிறப்பு
1. செங்கோல்நடத்தற் சிறப்பு
1. அறநெறியின் சிறப்பு
1. ஆக்கினைச் சக்கரச் சிறப்பு
1. தொழில்நெறி பிறழாமைச் சிறப்பு
1. முத்திரைமோதிரச் சிறப்பு
1. துட்டநிக்கிரகச் சிறப்பு
1. வாயில்மேவுதற் சிறப்பு
1. தொழுதல் முதலிய சிறப்பு
1. செல்வாக்கின் சிறப்பு
1. வன்னியரின் புகழ்
1. திருமங்கை ஆழ்வாரால் பாடப்பெற்றோர்
1. மாசு அகற்றற் சிறப்பு
1. எல்லாவிதத்திலும் சிறந்தோர்
1. குணச் சிறப்பு
1. இதயவண்மைச் சிறப்பு
1. இராஜசமூகச் சிறப்பு
1. பதியிருத்தற் சிறப்பு
1. மன்னர்சூழ்தற் சிறப்பு
1. மொழிதவறாமைச் சிறப்பு
1. சாந்தம் முதலிய பண்புகளாற் சிறப்பு
1. கொடைவளத்தின் சிறப்பு
1. வள்ளல்தன்மைச் சிறப்பு
1. அடுத்தவர்க்குத் தாழ்வின்றெனல் சிறப்பு
1. உமை முதலியோரின் அருள்பெற்றோரெனற் சிறப்பு
1. அஷ்ட ஐசுவரியச் சிறப்பு
1. தசாங்கச் சிறப்பு
1. அரசின் சிறப்பு
1. வில்லின் புகழ்கூறுதற் சிறப்பு
1. பரிசுதரற் சிறப்பு
1. இதுமுதல் மூன்று கவிகள் - வாழ்த்துச் சிறப்பு (69, 70, 71)
# சிலையெழுபது

## நூலின் சிறப்புகள்

### இறுதிப்பாடல்

:::கொச்சகம்.  
:::<big>இதுவுமது.</big>
<poem>
பூவாழி மறைவாழி புகல்**செம்பொற் சிலை**வாழி
பாவாழி சுடர்வாழி பகர்சம்பு முனிவாழி
மாவாழி யகளங்க வனியர்பெருந் தமர்வாழி
கோவாழியிவர்தனிச்செங் கோல்வாழி வாழியவே,
</poem>  
::**<big>செம்பொற்சிலையெழுபது**</big>
:::::முற்றிற்று.
# கோம்பாக் ஆறு

**கோம்பாக் ஆறு** (மலாய்: *Sungai Gombak*; ஆங்கிலம்: *Gombak River*) என்பது மலேசியாவின் சிலாங்கூர் மற்றும் கோலாலம்பூர் வழியே பாயும் ஓர் ஆறு ஆகும். கோம்பாக் ஆறு, கிள்ளான் ஆற்றுடன் சேரும் கிளையாறு ஆகும்.  
இந்த இரண்டு ஆறுகளும் சந்திக்கும் இடமே கோலாலம்பூர் எனும் பெயருக்கும் பிறப்பிடமானது. மலாய் மொழியில் கோலா என்றால் இரண்டு அல்லது அதற்கும் மேற்பட்ட நீர்நிலைகள் ஒன்று சேரும் இடம் என்று பொருள். லும்பூர் என்றால் சேறு அல்லது சகதி என்று பொருள்.  
முன்பு காலத்தில் கோம்பாக் ஆறு, *சுங்கை லும்பூர்* என அழைக்கப்பட்டது. அதனாலேயே *குவாலா லும்பூர்* என்றும் கோலாலம்பூர் என்றும் இந்த நகரம் பெயர் பெற்றது.
# கோம்பாக் ஆறு

## கோபாக் ஆற்றுப் படுகையில் உள்ள இடங்கள்

- **கோம்பாக்**
- செதாபாக்
- பாடாங் பாலாங்
- பத்துமலை
- தாமான் மெலாவத்தி
- வாங்சா மாஜு
- செந்தூல்
- தித்திவாங்சா
- கோலாலம்பூர் நகர மையம்
- கோலாலம்பூர் உலக வர்த்தக மையம்
- பண்டாராயா LRT நிலையம்
- ஜாலான் கூச்சிங்
- ஜாலான் துவாங்கு அப்துல் ரஹ்மான்
- ஜாமிஃ பள்ளிவாசல்
# பிராங்க் காப்ரா

***பிராங்க் காப்ரா*** (Frank Capra) (மே 18, 1897 – September 3, 1991) ஓர் சிசிலிய அமெரிக்கத் திரைப்படத் தயாரிப்பாளர் மற்றும் இயக்குநர் ஆவார். இவர் ஆறு முறை சிறந்த இயக்குநருக்கான அகாதமி விருதிற்கு தேர்ந்தெடுக்கப்பட்டார்.
மூன்று முறை அவ்விருதை வென்றார். அவரது ஏழு திரைப்படங்கள் அகாதமி விருதுகளுக்கு தேர்ந்தெடுக்கப்பட்டது. அவற்றில் ஆறு விருதுகளை வென்றார்.
# பிராங்க் காப்ரா

## இயக்கிய திரைப்படங்கள்

- 1933 - லேடி பார் எ டே
- 1934 - இட் ஹாப்பன்டு ஒன் நைட்
- 1936 - மிஸ்டர் டீட்ஸ் கோஸ் டூ டவுன்
- 1938 - யூ கான்ட் டேக் இட் வித் யூ
- 1946 - இட்ஸ் எ வொண்டர்புல் லைப்
மேலும் பல.
# கிள்ளான் ஆறு

**கிள்ளான் ஆறு** *(Klang River)* மலேசியாவின் சிலாங்கூர் மற்றும் கோலாலம்பூர் பகுதிகளில் பாயும் ஓர் ஆறு ஆகும். இது இறுதியாக மலாக்கா நீரிணையில் கலக்கிறது. இதன் நீளம் 120 கி.மீ ஆகும். இதன் ஆற்றுப்படுகை 1288 சதுர கி,மீ ஆகும். இதில் 11 கிளையாறுகள் இணைகின்றன. இந்த ஆறு முன்னர் *சுங்கை செலே* என்றும் அழைக்கப்பட்டது.  
மிகுந்த மக்கள்தொகை கொண்ட கிள்ளான் பள்ளத்தாக்கு வழியாகப் பாய்வதால் கிள்ளான் ஆறு மிகவும் மாசுபடுத்தப்பட்ட ஆறாக விளங்குகிறது. விரைவான கட்டமைப்பு வேலைகளால் சில இடங்களில் இந்த ஆறு குறுக்கப்பட்டு ஓர் வெள்ளநீர் வடிகால் போன்று காட்சி அளிக்கிறது. இதனால் கோலாலம்பூரில் மிகுந்த மழைக் காலங்களில் அடிக்கடி வெள்ளம் ஏற்படுகிறது.
# கிள்ளான் ஆறு

## ஆற்று வழித்தடம்

கோலாலம்பூருக்கு வடகிழக்கே 25 கி.மீ. (16 மைல்) தொலைவில், பகாங் மாநிலத்தின் எல்லைக்கு அருகில் அமைந்து இருக்கும் கோம்பாக், கிள்ளான் கேட்ஸ் எனும் மலைப் பகுதியில் கிள்ளான் ஆறு உருவாகிறது.  
கிள்ளான் ஆறு 11 முக்கிய துணை ஆறுகளால் இணைக்கப்பட்டு உள்ளது. கோம்பாக் ஆறு, பத்து ஆறு, கெராயோங் ஆறு, டாமன்சாரா ஆறு, குரோ நதி, குயோ ஆறு, பென்சாலா ஆறு மற்றும் அம்பாங் ஆறு ஆகியவை கிள்ளான் ஆற்றின் துணை ஆறுகளாகும். கிள்ளான் ஆறு மேற்குத் திசை வழியாக ஓடி மலாக்கா நீரிணையில் கலக்கிறது.
# கிள்ளான் ஆறு

## கிள்ளான் ஆற்றுப் படுகையில் உள்ள இடங்கள்

- அம்பாங் ஜெயா
- கோலாலம்பூர்–காராக் விரைவுச்சாலை
- ஜாமிஃ பள்ளிவாசல்
- பிரிக்பீல்ட்ஸ்
- பங்சார்
- லெம்பா பந்தாய்
- கிள்ளான் லாமா சாலை
- பூச்சோங்
- பெட்டாலிங் ஜெயா
- சுபாங் ஜெயா
- சா ஆலாம்
- கிள்ளான்
- கிள்ளான் துறைமுகம்
# கிள்ளான் ஆறு

## வெள்ளக் கட்டுப்பாடு

கிள்ளான் ஆற்றின் கரைகளில் நிரம்பி வழியும் வெள்ளத்தால் கோலாலம்பூர் அடிக்கடி பாதிக்கப்பட்டு உள்ளது. 1926-ஆம் ஆண்டில், ஒரு முறை கடுமையான வெள்ளம் கோலாலம்பூரைத் தாக்கியது.  
அதன் பின்னர் வெள்ள அபாயத்தைக் குறைக்கும் முயற்சியில் திட்டங்கள் தொடங்கின. கோம்பாக் - கிள்ளான் ஆறுகளின் சங்கமத்திற்கு கீழே உள்ள கிள்ளான் ஆற்றின் ஒரு பகுதி நேர் செய்யப்பட்டது.  
ஆற்றைத் திசை திருப்புவதற்காக வெள்ளத் தடுப்புக் கரைகள் உருவாக்கப்பட்டன. இந்தத் திட்டம் 1932-இல் முடிக்கப்பட்டது.
# கிள்ளான் ஆறு

## வெள்ளக் கட்டுப்பாடு

### கோலாலம்பூர் வெள்ளத் தணிப்பு

கிள்ளான் ஆற்று வெள்ள நீரை கட்டுப்படுத்தும் பணிகள் தொடர்ந்து நடைபெற்று வருகின்றன. கோலாலம்பூர் வெள்ளத் தணிப்பு என்பது கோலாலம்பூரைப் பாதிக்கும் திடீர் வெள்ளத்தைத் தணிக்கும் திட்டமாகும்.  
பத்து, ஜிஞ்சாங் மற்றும் கெப்போங்கில் அமைந்து உள்ள மழைநீர் குளங்களுக்குள் கோம்பாக் நதியின் வெள்ள நீரைத் திசை திருப்புவதும் அந்தத் திட்டத்தில் அடங்கும்.
# கோலாலம்பூர் கோபுரம்

**கோலாலம்பூர் கோபுரம்** அல்லது **கேஎல் கோபுரம்** (மலாய்; Menara Kuala Lumpur; ஆங்கிலம்: *Kuala Lumpur Tower*) என்பது மலேசியா, கோலாலம்பூரில் அமைந்துள்ள ஓர் உயரமான கோபுரக் கட்டிடமாகும். இதன் கட்டுமானம் 1995-இல் முடிவடைந்தது. இது தொலைத்தொடர்பு கட்டமைப்பிற்காகக் கட்டப்பட்டது.
# கோலாலம்பூர் கோபுரம்

## பொது

தொலைத்தொடர்பிற்கான வானலை வாங்கிகள் 421 மீ (1,381 அடி) உயரத்தில் அமைந்துள்ளன. இவற்றின் இலத்திரனியல் கருவிகள் கொண்டுள்ள கட்டிடத்தொகுதியின் உயரம் 335 மீ (1,099 அடி)யில் உள்ளது.  
இதன் கீழுள்ள கோபுரம் நேரடிக் கிணறு போல அமைந்துள்ளது. உணவருந்திக் கொண்டே நகரின் எழில்மிகு காட்சியைக் கண்டு களிக்க உயரத்தில் அமைக்கப்பட்டுள்ள சுற்றும் உணவகம் உள்ளது. இதற்குச் செல்ல உயர்த்தி ஒன்று உள்ளது.
# கோலாலம்பூர் கோபுரம்

## பொது

### காட்சிமுனை

படிக்கட்டுகள் வழியாக மேலேறிச் செல்வதற்கு ஆண்டுதோறும் பந்தயங்கள் நடத்தப்படுகின்றன. கோபுரம் இசுலாமிய மாதங்களைக் குறிக்கும் நிலவின் பிறைகளைக் காணவும் வானோக்கியாக பயன்படுகிறது.  
பொதுமக்கள் சென்று காணக்கூடிய மிக உயர்ந்த காட்சிமுனையாக இது விளங்குகிறது. மேலும் இந்தக் கோபுரம் கோலாலம்பூரின் வான்வெளியை அடையாளப்படுத்தும் சின்னமாக பெட்ரோனாஸ் கோபுரங்களுடன் போட்டியிடுகிறது.
# அசை (ஒலியியல்)

மொழியியலின் ஒரு பிரிவான ஒலியியலில் **அசை** என்பது, பேச்சொலித் தொடர் அமைப்பின் ஓர் அலகைக் குறிக்கும். பேச்சொலியின் அடிப்படைத் துணுக்கு அசை ஆகும். அசைக்குப் பொருள் கிடையாது. ஒரு மொழியில் இடம்பெறும் சொற்கள், உருபன்கள், தொடர்கள் போன்றவை அசைகளால் ஆனவை. இவற்றின் அமைப்பு மொழிக்கு மொழி வேறுபட்டு அமையலாம். ஒரு சொல் அல்லது உருபன் ஓர் அசையை அல்லது அதற்கு மேற்பட்ட அசைகளைக் கொண்டிருக்கக் கூடும். ஒன்று, இரண்டு, மூன்று அசைகளைக் கொண்ட சொற்களைத் தமிழில் முறையே ஓரசைச் சொற்கள், ஈரசைச் சொற்கள், மூவசைச் சொற்கள் என்பர். நாலசைச் சொற்கள், ஐந்தசைச் சொற்களும் உள்ளன எனினும் தமிழில் இத்தகைய சொற்கள் குறைவாகவே காணப்படுகின்றன.
*அம்மா* என்னும் சொல்லில் *அம்*, *மா* என இரண்டு அசைகள் உள்ளன. இது போலவே *படகு* என்னும் சொல்லில் *ப*, *ட*, *கு* என்னும் மூன்று அசைகள் உள்ளன. எனவே *அம்மா* ஈரசைச் சொல்லும், *படகு* மூவசைச் சொல்லும் ஆகும்.
# அசை (ஒலியியல்)

## அசையமைப்பு

ஒலியியலின் பெரும்பாலான கோட்பாடுகளின் படி அசைகளைப் (σ) பொதுவாக மூன்றாகப் பிரிக்கலாம். இவை:  
1. முதல் அசை (ω): மெய்யொலி, சில மொழிகளில் கட்டாயமானது, வேறு சில மொழிகளில் விருப்பத்துக்கு உரியது வேறு சில மொழிகளில் கட்டுப்படுத்தப்பட்ட முறையில் பயன்படுகிறது.
1. இடை அசை (ν): மெல்லொலி, பல மொழிகளில் இது கட்டாயம்.
1. இறுதி அசை (κ): மெய்யொலி, சில மொழிகளில் இது விருப்பத்துக்கு உரியது, வேறு சிலவற்றில் இது கடுமையாகக் கட்டுப்படுத்தப்படுகின்றது அல்லது தடுக்கப்பட்டுள்ளது.
# அசை (ஒலியியல்)

## ஒலியியல் (Phonetics)

ஒலியியல் என்பது பேச்சொலிகளை ஆராயும் ஒரு அறிவியில் துறையாகும். ஒரு மொழியைப் பேசும்போது பல ஒலிகள் தோன்றுகின்றன. அவ்வொலிகளையே பேச்சொலிகள் என்கிறோம். அப்பேச்சொலிகளை அறிவியல் முறைப்படி ஆராய்வதையே ஒலியியல் என்கிறோம்.
ஒலி உறுப்புகளால் ஒலிகள் எழுப்படும் முறை, காற்றில் அது கலந்து செல்கின்ற நிலை கேட்பவர்கள் அதை உணர்ந்து கொள்கின்ற முறை ஆகியவை இவ்வியலில் இடம் பெறுகின்றன. ஒலியை ஆராயும் முறையில் மூன்று முறைகள் முக்கியமானவையாக உள்ளன.
# அசை (ஒலியியல்)

## ஒலியியல் (Phonetics)

#### 1.பௌதிக ஒலியியல் : (Acoustic Phonetics)

இதில் பேச்சொலியின் பௌதிகத்தன்மை ஆராயப்படுகின்றன. ஒலி உறுப்புகளின் அசைவுகள், ஒலி உருப்பில் உள்ள காற்றில் உண்டாக்கப்படும் அதிர்ச்சி ஆகியவை ஆராயப்படுகின்றன. இவற்றை அளந்து அறிய பலவிதமான அறிவியில் கருவிகளையும் கணிதத்தையும் ஒலியியலாளர் பயன்படுத்துகின்றனர்.
# அசை (ஒலியியல்)

## ஒலியியல் (Phonetics)

#### 2. கேட்பொலியியல் : (Auditory Phonetics)

இது மனிதனுடைய கேட்கும் தன்மையை அடிப்படையாகக் கொண்டு மொழியை ஆராய்வதாகும். எனவே இது ஒலி ஆராய்ச்சிக்கு பெரிதாக உதவுவதில்லை.
# அசை (ஒலியியல்)

## ஒலியியல் (Phonetics)

#### 3. உச்சொரிப்பொலியியல் : (Articulatory Phonetics)

மனிதனுடைய உடலுறுப்புகளில் சிறப்பாக ஒலி உறுப்புகளை அடிப்படையாகக் கொண்டு ஒலியின் பிறப்பை ஆராயும் இயலை உச்சொரிப்பொலியியல் என்கிறோம். உடல் உறுப்புகளும் அவற்றின் அசைவுகளும், மனித இனத்திற்குப் பெரும்பாலும் ஒன்றுபோல் இருக்கின்றன. அதனால் இவ்வுறுப்புகளின் அளவுகளின் அடிப்படையில் ஒலிகளை ஆராய்வது அறிவியல் முறையாகும். உதடு, நாக்கு ஆகியவற்றின் அசைவுகளை அறிந்து கொள்வதற்கு அதிகமான பயிற்சி தேவையில்லை. விளக்கிக் காட்டினால் ஒவ்வொருவரும் இவ்வுறுப்புகளை இயக்கி ஒலிகளை உண்டாக்குவார்கள். இவ்வகை ஒலிகளை ஆராய்வதே உச்சொரிப்பொலியியல் எனப்படுகிறது.
# அசை (ஒலியியல்)

## ஒலி உறுப்புகளும் அவற்றின் தொழில்களும்

மனிதனிடம் உதடு, பல், நாக்கு, அண்ணம், உள்நாக்கு, முன்தொண்டை, க்கறை, காற்றுக்குழல், காற்றுக்குழல் மூடி, குரல்வளை, ஒலிதசைகள், நுரையீரல்கள் முதலியன ஒலி உறுப்புகளும், ஒலிகள் தோன்றுவதற்கு உதவும் உறுப்புகளும் அமைந்திருக்கின்றன. இவற்றின் பல்வேறு தொழிற்பாட்டால் பல்வேறு ஒலிகளை மனிதன் உண்டாக்குகிறான்.  
**ஒலி உறுப்புகளை இருவகைகளாகப் பிரிக்கலாம் :**  
1.ஒலிப்பான்  
2.ஒலிப்புமுனை
# அசை (ஒலியியல்)

## ஒலி உறுப்புகளும் அவற்றின் தொழில்களும்

#### 1. ஒலிப்பான் (Articulator) :

இது தங்குதடையின்றி அசைகின்ற ஒலி உறுப்பாகும் இவ்வுறுப்பினை வளைத்தும் நெளித்தும் பலவாறு பயன்படுத்தலாம்.
எ.கா. 1. நாக்கு 2. இதழ்கள்
# அசை (ஒலியியல்)

## ஒலி உறுப்புகளும் அவற்றின் தொழில்களும்

#### 2. ஒலிப்பு முனை (Points of Articulation)

இது வாயின் மேற்பகுதியாகும். இதில் அசையாத இடங்கள் அடங்கும் இவ்வடிவங்களை ஒலிப்பான் சென்று தொடலாம். இவ்வாறு ஒலிப்பானும் ஒலிமுனையும் பொருந்துவதை ஒலிப்பிடம் என்று சொல்கிறோம்.
எ.கா. ‘நுனிநா’ ஒரு ஒலிப்பான் நுனி, அண்ணம் ஒரு ஒலிப்பு முனை ஆகும் நுனிநா, நுனி அண்ணம் ஒலி ஒலிப்பிடம் ஆகும்.  
**உயிரொலிகள் :**  
நுரையீரலிருந்து வெளிவரும் காற்று மற்ற ஒலி உறுப்புகளால் தங்கு தடையின்றி வெளிவரும் பொழுது எழும் ஒலிகளை உயிரொலிகள் என்கிறோம்.
எ.கா. ‘அ’ முதல் ‘ஔ’ வரை  
**மெய்யொலிகள் :**  
நுரையீரலிலிருந்து வெளிவரும் காற்று, ஒலி உறுப்புக்கள் அதிர்வதாலோ, காற்று அடைபடுவதாலோ வெளிவரும் காற்றை அதிரச்செய்வதாலோ பிறக்கும் ஒலிகளை மெய்யொலிகள் என்கிறோம்.
# அசை (ஒலியியல்)

## மெய்யொலி வகைகள்

மெய்யொலியை பொதுவாக ஐந்து வகைப்படுத்தலாம்.  
1. அடைப்பொலி - க்,ச்,ப்,ட்  
2. உரசொலி - மொழிக்கு முதலில் வரும் சகரம்  
3. மூக்கொலி - ங் ஞ் ண் ந் ம் ன்  
4. மருங்கொலி - ல்,ள்  
5. ஆடொலி - ர்,ற்  
**1. அடைப்பொலி (Stops)**  
இவ்வொலிகளை அடைப்பான் வெடிப்பொலி எனவும் வழங்குவர். ஆங்கிலத்தில் Plosives எனவும் குறிப்பிடுவர். அடைப்பொலிகள் தோன்றுவதற்கு இரண்டு செயல்கள் முக்கியமானவை.
1. காற்று மூக்கறையில் உள்ளே செல்லாதவாறு மூக்கறை வாயிலை நன்றாக அடைத்துக் கொள்ளவேண்டும்.
2. வாயில் எங்காவது ஒரு இடத்தில் முற்றிலும் அடைத்துக் கொள்ளுதல் வேண்டும். இந்த இரண்டாவது அடைப்பைத் திடீரென திறக்கும் பொழுது அடைப்பொலிகள் உண்டாகும். எ.கா. க், ச், ட், ப்  
**2. உரசொலிகள் (Fricatives) :**  
காற்று வரும் ஒலியை குறுக்கி ஒரு சிறு இடுக்கின் வழியாக உராய்வுடன் செல்லும்போது பிறப்பவை உரசொலிகள் ஆகும். மொழிக்கு முதலில் ‘ச’ வருகிற இடமெல்லாம் தமிழில் உரசொலிகள் எனப்படுகின்றன.  
'''3. மூக்கொலிகள் (Nasals) :
'''
இதழிலிருந்து உள்நாக்கு வரையில் வாயில் எங்காவது ஒரு இடத்தில் அடைத்துக்கொண்டு மூக்கறை வாயிலைத் திறந்து காற்றை அதன் வழியாக வெளியிடும்பொழுது மூக்கொலிகள் பிறக்கின்றன.
எ.கா. : ங, ஞ, ண, ந, ம, ன  
**4. மருங்கொலிகள் (Laterals)) :**  
காற்றின் போக்கை நடு இடத்தில் தடுத்துக்கொண்டு அதனை இருபக்கமோ, ஒரு பக்கமோ செலுத்தும்போது பிறக்கும் ஒலிகளை மருங்கொலிகள் என்கிறோம்.
எ.கா. : ல், ள்  
**5. ஆடொலி (Rhotics) :**  
வளைந்து நெளியும் ஆற்றலுடைய நெகிழ்ந்த உறுப்புக்களை வேகமாக ஆடவிடுவதால் எழும் ஒலி ஆடொலி ஆகும்.
எ.கா. : ‘ர்’ நாக்கு அதிர்வதால் ஏற்படுகிறது.
ஆடொலியின் மற்றொருவகை அடியொலி ஆகும். இதனை வருடொலி என்றும் சொல்வார்கள். ஆடும் பகுதி ஓரே ஒரு அடியோடு நின்றுவிடுமாயின் அது அடியொலி தமிழில் ‘ர்’ ‘ற்’ என இரண்டு ஒலிகள் உள்ளன. இதில் ‘ரகரம்’ அடியொலியாக வருகிறது.
# அசை (ஒலியியல்)

## ஒலி எழுதும் முறை

(Phonetic Transcription) பேச்சொலிகள் எல்லாவற்றுக்கும் எழுத்து வடிவம் இல்லை. பேச்சொலிகள் அனைத்துக்கும் வரிவடிவம் தருவதனை ஒலி எழுதும் முறை என்கிறோம். உலகத்திலுள்ள எல்லா மொழிகளிலும் காணப்படும். எல்லா ஒலிகளையும் தொகுத்து ஒரு அட்டவணை தயாரிக்கப்பட்டுள்ளது. இவ்அட்டவணையை உலக ஒலி ஆய்வுக்கழகம் தயாரித்துள்ளது.  
**வல்லொலி, மெல்லொலி மாற்றம் :**  
தமிழில் வல்லொலிகள் எல்லா நலிகளிலும் வன்மையாக ஒலிப்பதில்லை மொழி முதல் மொழி இடை, இரட்டிக்கும் இடம் ஆகிய இடங்களில் வன்மையாக ஒலிக்கின்றன. ஏனைய இடங்களில் மென்மையாக ஒலிக்கின்றன. கப்பல், அகம் ஆகிய எடுத்தக்காட்டுகளில் ககரம் ஒர நிலையில் K ஆகவும் ஒரு நிலையில் G ஆகவும் ஒலிக்கின்றது. இதைத்தான் வல்லொலி, மெல்லொலி மாற்றம் என்கிறோம்.
# ஆர் (மலர்)

சேர சோழ பாண்டியர் போரின் போது அடையாளம் தெரிவதற்காகச் சூடிக் கொள்ளும் பூ போந்தை, ஆர், வேம்பு.  
இவற்றில் சோழர் அணிந்து கொள்ளும் பூ ‘ஆர்’.  
இந்த ஆர் என்னும் பூ ‘ஆத்திப் பூ’ என்பதில் கருத்து மாறுபாடு இல்லை.  
ஆத்திப் பூ என்பதை அடையாளம் காட்டுவதில் அறிஞர்கள் மாறுபடுகின்றனர்.
# ஆர் (மலர்)

### சிவபெருமான் சூடும் ஆத்தி

‘ஆத்தி சூடி’ என அறநூல் பாடிய பிற்கால ஔவையார் குறிப்பிடுகிறார்.  
பூவரசம்பூ போன்ற அமைப்புடன், ஆனால், அதில் நான்கில் ஒரு பங்கு அளவினதாக வெள்ளை நிறத்திலும் மஞ்சள் நிறத்திலும் பூக்கும் மலரினை இக்காலத்தில் அறிஞர்கள் ஆத்தி எனக் காட்டுகின்றனர்.  
சோழர் சூரிய குலத்தைச் சேர்ந்தவர்கள் என்பது பிற்காலத்தில் தோன்றிய கருத்தென்றுச் சிலர் சொல்வர். இந்தக் கருத்தில்கூடச் சோழன் சிவபெருமானின் குலம் என்று கொள்ளப்படவில்லை.  
இவ்வாறு தமிழர்களின் சமயங்களில் ஒன்றான சைவ சமயத்தின் இறைவன் சிவபெருமான் ஆத்தி மலரை விரும்பிச் சூடுவதாக ஒரு கருத்தும் உள்ளது
# ஆர் (மலர்)

### சோழர் சூடும் ஆர் என்னும் ஆத்தி

தாமற்பல் கண்ணனார் என்னும் புலவர், சோழன் மாவளத்தானோடு சூதாடிய பொழுது தாமற்பல் கண்ணனார் சூதாட்டத்தில் வட்டை மறைத்துவைத்துத் தன்னை ஏமாற்றியதாக எண்ணிய சோழன் சினமுற்று, அவ்வட்டை அவர் மீது எறிந்தான். அதனால், கோபமுற்ற தாமற்பல் கண்ணனார், மாவளத்தானைப் பார்த்து மன்னா உன் செய்கையைப் பார்த்தால், நீ சோழ மன்னனுக்குப் பிறந்தவனாக எனக்குத் தோன்றவில்லையே, ஆத்திமாலை சூடிய உன் முன்னோரெல்லாம் பார்ப்பனர்கள் நோவுமாறு எந்தச் செயலையும் செய்யமாட்டர்களே என்று இகழ்கிறார்.  
கோவூர் கிழார் என்னும் புலவர், தங்களுக்குள் இருந்த பகை காரணமாக சோழன் நலங்கிள்ளிக்கும் சோழன் நெடுங்கிள்ளிக்கும் இடையே போர் மூண்ட பொழுது, சோழனே உன்னுடைய மாலை ஆத்திப் பூக்களால் தொடுக்கப்பட்டது, உன்னோடு போர் புரிபவனின் மாலையும் ஆத்திப் பூவால் தொடுக்கப்பட்டதுதான். உங்கள் இருவரில் ஒருவர் தோற்றாலும் தோற்பது சோழனின் குடிதான் எனவே போரைத் தவிர்க்க என்று இருவருக்கும் அறிவுரை கூறுகிறார்.  
சாத்தந்தையார் என்னும் புலவர் சோழ மன்னன் கோப்பெரு நற்கிள்ளி நாரால் நெருக்கமாகத் தொடுக்கப்பட்ட ஆத்தி மாலையையும் இரவலர்க்கு ஈகை செய்துவிடும் கவிந்த கையை உடைய வீரன் என்று குறிப்பிடுகிறார்.
மேலும் அவர், ஆத்தி மாலை சூடிய பெரியோன் கோப்பெரு நற்கிள்ளி ஊரைத் தன்வசமாக்கிக்கொள்ள வந்த மற்போர் வீரனுடன் போர் நடத்தினான் என்றும் குறிப்பிடுகிறார்.  
சோழன் சூடும் ‘ஆத்தி’ எது – என்பதை நற்றிணைப் பாடல் ஒன்று நமக்குப் படம் பிடித்துக் காட்டுகிறது. ஆர் என்பது ஆத்தி-மலர். தமாலம் என்பது வெற்றிலைக் கொடி. அது படர்ந்த மரம் 'ஆர்'. வெற்றிலையைக் கொடிக்காலில் ஆத்தி மரத்தில் படரவிடுகின்றனர்.  
தமாலம் கொடி வெற்றிலைக் கொடி எனச் கொள்வதற்குச் சிலப்பதிகார அடிகளும் துணை நிற்கின்றன.
# ஆர் (மலர்)

## இவற்றையும் பாருங்கள்

:சங்ககால மலர்கள்
# சீட்டாட்டம்

**சீட்டாட்டம்** வழமையான சீட்டுகளையோ தனிப்பட்ட சீட்டுக்களையோ கொண்டு விளையாடப்படும் ஆட்டம் ஆகும். பலவிதமான சீட்டாட்டங்கள் விளையாடப்படுகின்றன. வழமையான சீட்டுக்கட்டுகளைக் கொண்டு விளையாடப்படும் ஆட்டங்களுக்கு சீர்தரப்படுத்தப்பட்ட விதிமுறைகள் உள்ளன. இருப்பினும் பலவகை சீட்டாட்டங்கள் இனம், பண்பாடு, நாடு/ நிலப்பகுதி, குழுக்கள் என்பதைப் பொறுத்து வெவ்வேறான விதிமுறைகளுடன் விளையாடப்படுகின்றன.  
தவிர சீட்டாட்டம் என வகைபடுத்தப்படாத பல ஆட்டங்களில் சீட்டுக்கள் பயன்படுத்தப்படுவதும் உண்டு. அதேபோல சீட்டாட்டமாக கருதப்படும் சில ஆட்டங்களில் அட்டையும் பயன்படுத்தப்படுகிறது. முதன்மையான வரையறையாக சீட்டாட்டத்தில் ஆடுபவர்கள் சீட்டுக்களைப் பயன்படுத்துவதே ஆகும்; அட்டைகள் பெரும்பாலும் ஆட்டப்புள்ளிகளை குறித்துக்கொள்ளவும் சீட்டைப் பரிமாறவும் பயனாகின்றன. மாறாக சீட்டுக்கள் பயன்படுத்தப்படும் அட்டை ஆட்டங்களில் பொதுவாக அட்டையில் ஆடுபவரின் இடத்தைக் கொண்டு ஆடப்படுகின்றன; சீட்டுக்கள் இரண்டாம் நிலை பயன்பாட்டிற்கே பயனாகின்றன.
# சீட்டாட்டம்

## சில பரவலான சீட்டாட்டங்கள்

- ரம்மி
- 304 சீட்டு ஆட்டம்
- பிரிட்ஜ்
- கழுதை ஆட்டம்
- மங்காத்தா அல்லது மூணு சீட்டு
- *போக்கர்
- 28
- சாலிடைர்
- பிரீசெல்
# அங்கவடி

**அங்கவடி** (*stirrup*) என்பது குதிரையில் சவாரி செய்யும் போது பாதங்களை உள்ளிட்டுக் கொள்ளவுதவும் உலோகப் பொருளாகும். பொதுவாக குதிரை அல்லது பிற சவாரி மிருகங்களின் மீது அங்கவாடிகள் இரட்டையாகப் பயன்படுத்தப்படுகிறது. இதன் மூலம் குதிரைச் சேணத்தில் உறுதியாக அமரவும், குதிரையை வேகமாகச் செலுத்தவும் உதவுகிறது. அக்காலத்தில் அங்கவடி பயன்படுத்தப்பட்ட பிறகே போக்குவரத்து, போர்முறை மற்றும் தகவல் தொடர்பு முதலியவைகள் அதிகம் வளர்ந்தன.
# சேணம்

**சேணம்** (*saddle*) என்பது சவாரி மிருகங்களின் மேல் அமர்வதற்காக அதன் முதுகில் பூட்டப்படும் தோல் இருக்கையாகும். பொதுவாகக் குதிரையின் மீது பயன்படுத்தப்படும் இது, பிரத்தியேக முறைகளால் தயாரிக்கப்பட்டு ஒட்டகம் போன்ற பிற மிருகங்களுக்கும் பயன்படுத்தப்படுகிறது. வரலாற்றில் குதிரைச் சேணத்தின் கண்டுபிடிப்பு சவாரி செய்வதில் மட்டுமல்ல, குதிரைப் படைப்பிரிவின் உருவாக்கத்திலும் மாபெரும் செல்வாக்கைச் செலுத்தியுள்ளது. பழங்காலத்தில் அட்டைகளில் உருவாக்கப்பட்ட சேணங்கள் பிற்காலத்தில் தோல் பொருட்களால் உருவாக்கப்படுகிறது.  
it:Finimenti#Selle
# விளையாட்டுச் சீட்டுக்கட்டு

**விளையாட்டுச் சீட்டுக்கட்டு ** (*playing cards*) என்பது ரம்மி, மங்காத்தா போன்ற பல சீட்டாட்டங்களில் பயன்படுத்தப்படும் 54 சீட்டுக்களைக் கொண்ட கட்டைக் குறிக்கும்.  
இந்தக் கட்டில் 52 அடிப்படைச் சீட்டுக்கள் உள்ளன. இந்தச் சீட்டுகள் நான்கு *தொகுப்பு*களாக, ஆங்கிலத்தில் ஸ்வீட் (suit) உள்ளன. ஒரு தொகுப்பில் உள்ளவை ஒரே நிறத்திலும் ஒரே சின்னத்திலும் இருக்கும். ஒவ்வொரு சீட்டும் ஒரு தொகுப்பிலும் ஒரு எண் (மதிப்பு அல்லது வரிசை எண்) கொண்டும் இருக்கும். சீட்டுக்கட்டில் நான்கு தொகுப்புகள் உள்ளன. ஒவ்வொரு தொகுப்பிலும் 13 சீட்டுக்கள் உள்ளன. இவற்றைத்தவிர இரண்டு ஜோக்கர் எனப்படும் கோமாளி சீட்டுகளும் உண்டு. ஜோக்கர்கள் எந்த தொகுப்பிலும் இல்லை;மற்றும் மதிப்பு அல்லது வரிசை எண் கிடையாது.
# விளையாட்டுச் சீட்டுக்கட்டு

## தொகுப்புகள்

- ஆங்கிலத்தில்: இசுபேட் - Spade (♠), ஆர்ட் - Heart (<font color="red">♥</font>), டயமண்ட் - Diamond (<font color="red">♦</font>), கிளப் - Club (♣).
- தமிழில்: இசுகோப்பன் (♠), ஆடித்தன் (<font color="red">♥</font>), ஊவித்தன் (<font color="red">♦</font>), கலாவரை (♣).  
பல்வேறு நாடுகளில் இந்தச் சின்னங்கள் மாறுபட்டிருக்கலாம். மத்திய ஐரோப்பாவில் இவற்றிற்கான சின்னங்களாக **அக்கார்ன்**, **இலை**, **இதயம்**, மற்றும் **மணிகள்** பயன்படுத்தப்படுகின்றன. இத்தாலியிலும் இலத்தீன அமெரிக்காவிலும் இத்தொகுப்புகள் **கிளப்கள்**, **இசுவர்டுகள்**, **கப்புகள்**, மற்றும் **காயின்கள்** எனப்படுகின்றன.
# விளையாட்டுச் சீட்டுக்கட்டு

## தொகுப்புகள்

### மதிப்புகள்

2, 3, 4, 5, 6, 7, 8, 9, 10, ஜாக் அல்லது மந்திரி (J), அரசி (Q), அரசர் (K), ஏஸ் (A). பல ஆட்டங்களில் ஏசிற்கு உயர்ந்த மதிப்பு உள்ளது; சிலவற்றில் குறைந்த மதிப்பு உள்ளது.  
மந்திரிகள், அரசிகள், மற்றும் அரசர்கள் தங்கள் படங்களுடன் காணப்படுவதால் **முகச் சீட்டுகள்** என்று அழைக்கப்படுகின்றன. இதயங்களின் அரசர், கிங் ஆப் ஆர்ட்ஸ், சில சீட்டுக்கட்டுகளில் தமது தலைக்கு மேல் கத்தியுடன் காணப்படுவதால் 'தற்கொலை அரசர்' என அழைக்கப்படுகிறார். மற்ற சீட்டுக்களுக்கும் விளிப்பெயர்கள் உள்ளன:
'2' சீட்டுகள் **டியூசஸ்** எனவும் குறிப்பிடப்படுகின்றன;
'3' சீட்டுக்கள் **டிரேயசு**;
ஏசுகள் **புல்லட்ஸ்**;
அரசர்கள் **கௌபாய்கள்**;
டையமண்டு அரசர் **கோடாரியுடனான மனிதன்**.
ஒற்றைக்கண் மந்திரிகள் இதயத்தொகுப்பு மற்றும் இசுபேடு தொகுப்பு மந்திரிகளாகும்.  
பல ஆட்டங்களில் ஜோக்கர்கள் இல்லாமல் 52 சீட்டுக்களுடன் விளையாடுவர். சில ஆட்டங்களில் சில சீட்டுக்கள் நீக்கப்பட்டு 40, 36, 32 சீட்டுக்களுடனும் (காட்டாக துருப்புசீட்டாட்டம்) ஆடுவர்.  
**டாரட் சீட்டுகள்** 78 சீட்டுக்கள் கொண்டவை. பொதுவாக இவை குறி சொல்வதற்கே பயன்படுத்தப்பட்டாலும் சில ஐரோப்பிய நாடுகளில் சீட்டாட்டத்திற்கும் பயன்படுத்துகின்றனர்.
# பளிங்கு

**பளிங்கு** (*Marble*) என்பது பலபடிகமாக்கப்பட்ட கார்பனேட்டு கனிமங்களை (பெரும்பாலும் கால்சைட்டு அல்லது டோலோமைட்டு ) உள்ளடக்கிய உருமாறிய பாறை ஆகும்.  
புவியியலாளர்கள் உருமாறிய சுண்ணக்கற்களைக் குறிக்க "பளிங்கு" என்ற சொல்லைப் பயன்படுத்துகின்றனர். ஆனால், கற்கலைஞர்கள் உருமாறாத சுண்ணக்கற்களையும் பளிங்கு என்று அழைக்கின்றனர்.  
பளிங்கு பொதுவாக சிற்ப வேலைக்கும் கட்டடப் பொருளாகவும் பயன்படுகிறது.
# பளிங்கு

## பயன்பாடுகள்

### சிற்ப வேலை

வெள்ளை பளிங்குகள் மரபார்ந்த காலங்களிலிருந்து சிற்பங்கள் உருவாக்கத்தில் பயன்படுகிறது. அதன் மென்மைத் தன்மை, தொடர்புடைய திசையொருமை மற்றும் ஓரினத்தன்மை ஆகிய பண்புகளின் காரணமாக சிற்பங்கள் உருவாக்க ஏற்ற பொருளாக கருதப்படுகிறது.  
.]]
# பளிங்கு

## இதனையும் காண்க

- கராரா பளிங்குக் கற்பலகைகள்
# வார்ப்புரு:Year by category/doc

__NOTOC__
# வார்ப்புரு:Year by category/doc

### Purpose

This template is intended to be used in year-based categories **where the year is the first thing in the category name** (for example, 2008 in Canadian music or 1979 disasters). It creates a "timeline" style table of links to categories for adjacent years before or after it in the same decade (see example below).
# வார்ப்புரு:Year by category/doc

### Syntax

<pre>  
</pre>
# வார்ப்புரு:Year by category/doc

### Parameters

The first 5 parameters split the name of the category page receiving the template into separate pieces. They are used to form the timeline links.
- **m =** <var>millennium digit</var>
- **c =** <var>century digit</var>
- **d =** <var>decade digit</var>
- **y =** <var>year digit</var>
- : The single-digit values of these 4 parameters, taken together ("**mcdy**"), form the four-digit year. If the year is before 1000 (and thus only 3 digits long) or even earlier, parameters can be omitted, as necessary.
- **cat =** <var>category name suffix</var>
- : The portion of the category name after the year, including the word "in" if present.  
The next parameter can be used to link to a "main article" for the category.
- **in =** <var>see also article name suffix</var>
- : *Optional:* Adds a "see also" link to a closely related "year-in" article. This suffix should *not* contain the year or the word "in", which is provided by the template itself.  
The rest of the parameters are used to categorize the page containing the template.
- **parent =** <var>parent category name</var>
- : *Optional:* Full name (not including "Category:" prefix) of the category into which this category *and similar categories for other years* will all be placed (typically, but not always, named something like "<var>topic</var> by year"). Note that a sortkey is *not used*, so the sorting will be by year.
- **subcat =** <var>different category name</var>
- : *Optional:* The full name (not including the "Category:" prefix) of another appropriate parent category, typically *for the same year*. If omitted, the current category will be placed in the category for the year itself, using the value of the "cat" parameter as the sortkey (note that this will not be acceptable if the value of "cat" begins with the word "in").
- **sortkey =** <var>category sortkey text</var>
- : The sortkey used on the category link created by the previous parameter. If "subcat" is used but "sortkey" is not specified, a blank sortkey will be used.
Note that both the "parent" and "subcat" parameters are referring to *parent categories* of the category page the template is being placed on.
# வார்ப்புரு:Year by category/doc

### Example using all parameters

When placed on the page :Category:2008 in Canadian music:
<pre>
</pre>
- displays the following "timeline" and "see also" article link:
<blockquote>  
</blockquote>
- places the page into :Category:Years in Canadian music (sorted by year) and :Category:2008 in Canada (using the sortkey "Music", which is appropriate since everything in the latter category already pertains to 2008 and Canada)
# வார்ப்புரு:Year by category/doc

### உதாரணம்

id="toc" ="1" cellpadding=4
|| [[:
|}
</blockquote>
- places the page into [[:Category:20th-century disasters (sorted by year) and (since "subcat" wasn't specified) :[[:  
<includeonly>  
[[ar:قالب:السنة حسب التصنيف
bn:টেমপ্লেট:Year by category
en:Template:Year by category
es:Plantilla:Países por año
ja:Template:Year by category
tr:Şablon:Yıla göre kategori
uk:Шаблон:Рік за категорією
ur:سانچہ:سال بلحاظ زمرہ
zh:Template:依分類劃分的年份  
</includeonly>
# மோகன் பாகவத்

**மோகன் மதுகர் பாகவத்** (*Mohan Madhukar Bhagawat*, பிறப்பு: 1950) ராஷ்டிரிய சுயம்சேவாக் சங்கத்திற்கு 2009 முதல் தலைவர் பதவி வகிக்கிறார். மருத்துவரான இவர் பிற்காலத்தில் ஆர்.எஸ்.எஸ். இயக்கத்தில் முழுநேர தொண்டராக சேர்ந்தவர்.
# மோகன் பாகவத்

## இளமைக்காலம்

மோகன்ராவ் மதுகர்ராவ் பாகவத் 1950ல் மகாராட்டிர மாநிலம், சந்தரபூர் என்னும் ஊரில் பிறந்தார். இவரது தந்தை மதுகர் ராவ் பகவத், ராஷ்டிரிய சுயம்சேவாக் சங்கத்தின் சந்தரபூர் தலைவரும், குஜராத்தில் ஆர் எஸ் எஸ் பிரச்சாரகராக இருந்துள்ளார். மூன்று இளைய சகோதரர்களும், ஒரு தங்கையும் இவருக்கு உள்ளார்கள். லோக்மானிய திலக் வித்யாலையத்தில் பள்ளி படிப்பையும் ஜனதா கல்லூரியில் இளநிலை அறிவியல் பட்டமும் பெற்றவர். பஞ்சாப்ராவ் க்ரிஷி வித்யாபெத் கல்லூரியில் கால்நடை மருத்துவத்திலும். விலங்கு வளர்ப்புத் துறையிலும் பட்டம் பெற்றார். 1975ல் இந்திரா காந்தி பிரதமராக இருந்தபோது ஏற்பட்ட நெருக்கடி நிலையின் போது ராஷ்டிரிய சுயம்சேவாக் சங்கத்தின் முழு நேரத் தொண்டராக தன்னை இணைத்துக் கொண்டார்.
# மோகன் பாகவத்

## பொது வாழ்வு

இந்திய நெருக்கடி நிலையில் பணியாற்றியப் பிறகு 1977ல் மகாராட்டிரம் மாநில அகோலா என்ற ஊரின் சங்க நிர்வாகியானார். மற்றும் நாக்பூர், விதர்பா போன்ற ஊர்களின் சங் நிர்வாகியாகவும் பணியாற்றினார். 1991 முதல் 1999 வரை நாடு முழுவதுமுள்ள ராஷ்டிரிய சுயம்சேவாக் சங்கத்தின் இளைஞர் படையின் உடற்பயிற்சி பொறுப்பாளராகயிருந்தார். 2009-ல் ராஷ்டிரிய சுயம்சேவாக் சங்கத்தின் தலைவராக இருந்த கே. எஸ். சுதர்சன் உடல் நலக்குறைவால் பதவி விலகிய போது, மோகன் பாகவத் தலைவராகத் தேர்ந்தெடுக்கப்பட்டார். இவர் திருமணம் செய்து கொள்ளவில்லை.
# மோகன் பாகவத்

## கொள்கை

இவரால் இந்துத்துவ கொள்கைகள் நவீன காலத்திற்கேற்ப முன்னிறுத்தப்படுகிறது. வளமான மற்றும் பழைமையான இந்திய பாரம்பரிய மதிப்பை காப்பத்தில் முனைப்புக்காட்டுகிறார். தீண்டாமை ஒழிப்பு மற்றும் சாதி இணைக்கத்தை வலியுறுத்துகிறார்.
# மோகன் பாகவத்

## கருத்துகள்

பசுமாடுகளை வளர்ப்பது ‘குற்றவியல் மனநிலை’யை குறைக்கும் .
# மோகன் பாகவத்

## சமய நல்லிணக்கதிற்கான உரையாடல்

இந்து-இசுலாமிய சமய நல்லிணக்கத்திற்கான ராஷ்டிரிய சுயம்சேவாக் சங்கத்தின் தலைவர் மோகன் பாகவத் 22 செப்டம்பர் 2022 அன்று அனைத்திந்திய இமாம்களின் அமைப்பின் தலைவரான **உமர் அகமது இலியாசி**யை புது தில்லியில் சந்தித்துப் பேசினார். அவ்வமயம் தலைமை இமாம் இல்யாசி, மோகன் பாகவத்தை *இராஷ்டிரப் பிதா* (நாட்டின் தந்தை) என வர்ணித்தார்.
# பிரவீன் தொகாடியா

**பிரவீண் தொகாடியா**(Praveen Togadia), விஷ்வ ஹிந்து பரிசத் அமைப்பின் தற்போதைய பொதுச் செயலாளராவார். 1957ல் குஜராத்தில் பிறந்த இவர் புற்றுநோய் அறுவை சிகிச்சை நிபுணராக பணிபுரிகிறார். அகமதாபாத்தில் பள்ளி படிப்பை முடித்து, மருத்துவம் படித்தார். இளமைக் காலத்திலேயே ராஷ்டிரிய சுயம்சேவாக் சங்கத்தில் ஈடுபாடுகொண்டிருந்தார். 1979ல் ராஷ்டிரிய சுயம்சேவாக் சங்கத்தின் பயிற்சி முகாம்களின் பயிற்சியாளராக பணியேற்றார்.  
மதமாற்றத்திற்கு எதிராக பிரச்சாரம் செய்யும் இவர், இந்துத்துவ அமைப்பின் மூலம் வன்முறையைத் தூண்டுவதில்லை என்றும் சிறுபான்மையினருக்கு தான் எதிரானவரில்லை என்றும் கூறியுள்ளார். விஷ்வ ஹிந்து அமைப்பின் மூலம் சர்வதேச அளவில் இந்து சமயத்தவருக்காக குரல் கொடுப்பதாகக் கூறியுள்ளார்.  
இவர் சமீபத்தில் ஹிந்துக்கள் வீட்டை முஸ்லீம்கள் வாங்க கூடாது என்று கூறியுள்ளார். குஜராத்தின் பாவ்நகரில் முஸ்லிம் தொழிலதிபர் ஒருவர் மெகானி சர்க்கிள் என்ற பகுதியில் ஹிந்து ஒருவருக்குச் சொந்தமான வீட்டை விலைக்கு வாங்கியதை தடை செய்ய வேண்டும் என்றும், அவர் வாங்கிய வீட்டிலிருந்து 48 மணி நேரத்திற்குள் காலி செய்ய வேண்டும் என்றும் தொகாடியா கெடு விதித்திருகின்றார். அத்துடன் இப்படி சொத்துகளை வலுக்கட்டாயமாக ஆக்கிரமித்துக் கொள்வதன் மூலம்தான் வேறு சமூகத்தினர் சொத்து வாங்குவதை தடுக்க முடியும் என்று கூறியிருக்கிறார். மேலும் அந்த வீட்டில் வசித்து வரும் முஸ்லிம்கள் வீட்டைக் காலி செய்ய 48 மணி நேர கெடுவையும் தொகாடியா விதித்துள்ளார். "ராஜிவ் காந்தி கொலையாளிகளே தூக்கிலிடப்படாத நிலையில் எந்த ஒரு வழக்கு வந்தாலும் சந்திப்போம்" என்றும் இவர் கூறியுள்ளார்.
# என் தமிழ்மொழி மேல் உனக்கேனிந்தக் கொலைவெறிடா

**என் தமிழ்மொழி மேல் உனக்கேனிந்தக் கொலைவெறிடா** அல்லது **தமிழ்க் கொலைவெறி... யாழ். பதிப்பு** (*Tamil Kolaiveri*) என்பது வொய் திஸ் கொலவெறி டி பாடலை தழுவி யாழ்ப்பாணக் கலைஞரான எஸ். ஜெறி ஸ்ராலின் அதே மெட்டில் பாடப்பட்ட கவர் பாடலாகும். இப்பாடல் 2012ஆம் ஆண்டு சனவரி முதலாம் திகதி யூடியூப் இணையத்தளத்தில் யாழ் மியூசிக் நிறுவனத்தால் வெளியிடப்பட்டது.  
இந்தப் பாடலுக்கான வரிகளையும் எஸ். ஜெறி ஸ்ராலின் எழுதியுள்ளார். படப்பிடிப்பை வர்ணனும் தொகுப்பை அமலனும் மேற்கொண்டுள்ளார்கள். இப்பாடல் இணையத்தளத்தில் வெளியாகி 3 நாட்களுக்குள் யூடியூபில் மட்டும் 1 இலட்சத்து 24 பேருக்கு மேல் பார்த்தார்கள். திசம்பர் இருபத்தைந்தாந் திகதி வரை இப்பாடலை 393,915 பேர் பார்த்துள்ளனர். இதற்கு அடுத்ததாகக் காதல் மொழி என்ற பாடலையும் எஸ். ஜெறி ஸ்ராலின் பாடியுள்ளார்.
# என் தமிழ்மொழி மேல் உனக்கேனிந்தக் கொலைவெறிடா

## வொய் திஸ் கொலவெறி டி

தமிங்கிலம் என்ற ஆங்கிலம் கலந்த நடையில் பாடப்பட்ட வொய் திஸ் கொலவெறி டி என்ற பாடலை விமர்சித்துள்ளதுடன் தமிழ் மொழியின் பெருமைகளையும் தமிழுக்குப் பெருமை சேர்த்தவர்களையும் இப்பாடலில் எஸ். ஜே. ஸ்ராலின் குறிப்பிட்டுள்ளார்.
# கலிஸ்டோ

**காலிஸ்டோ** (*Callisto*) என்பது வியாழனின் கலிலியத் துணைக்கோள்கள் நான்கில் ஒன்றாகும். இது கலிலியோ கலிலியினால் 1610ஆம் ஆண்டு சனவரி 7 ஆம் நாள் கண்டுபிடிக்கப்பட்டது. இது கிட்டத்தட்டப் புதனின் ஆரையைக் கொண்டது. இதன் வளிமண்டலம் கரியமில வாயுவை முக்கியமாகக் கொண்டது. இது பயனியர் 10, 11 மற்றும் ஏனைய செய்மதிகளாலும் ஆராயப்பட்டது. இது சூரியத்தொகுதியில் மூன்றாவது பெரிய துணைக்கோள் ஆகவும் வியாழனின் இரண்டாவது பெரிய துணைக்கோள் ஆகவும் உள்ளது.
# ஹாப்பி ஃபீட் (திரைப்படம்)

***ஹாப்பி ஃபீட் (Happy Feet)*** 2006 இல் வெளியான அமெரிக்க-ஆஸ்திரேலிய அசைவூட்டத் திரைப்படமாகும். ஜார்ஜ் மில்லர் ஆல் தயாரித்து இயக்கப்பட்டது. எலியா வுட், ரானர்ட் வில்லியம்ஸ், பிரிட்டனி மர்பி, ஹூக் ஜாக்மேன், நிகோல் கிட்மன், ஹூகோ வீவிங் ஆகியோர் குரல் கொடுத்துள்ளனர்.
சிறந்த அசைவூட்டத் திரைப்படத்திற்கான அகாதமி விருதினை வென்றது.
# ஹாப்பி ஃபீட் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த அசைவூட்ட திரைப்படத்திற்கான அகாதமி விருது
# ராட்டட்டூயி (திரைப்படம்)

***ராட்டட்டூயி (Ratatouille)*** 2007 இல் வெளியான அமெரிக்க அசைவூட்டத் திரைப்படமாகும். பிராடு லூவிஸ் ஆல் தயாரிக்கப்பட்டு பிராடு பர்ட் ஆல் இயக்கப்பட்டது. பாத்தான் ஆஸ்வால்து, லூ ரோமானோ, ஐயன் ஹோல்ம், ஜநீன் கரோபாலோ, பீட்டர் ஓ'டூல், பிரையன் டென்னேஹி, பீட்டர் சான், பிராடு கார்ரெட், வில் அர்நெட், ஜேம்ஸ் ரெமார் ஆகியோர் நடித்துள்ளனர். சிறந்த அசைவூட்டத் திரைப்படத்திற்கான அகாதமி விருதினை வென்றது.  
இப்படத்தின் முதன்மைக் கதாப்பாத்திரம் ரெமி என்ற ஓர் எலி ஆகும். கௌஸ்டவ் என்ற சமையல் நிபுணரின் “யாரும் சமைக்கலாம்“ என்ற தத்துவத்தால் உந்தப்படும் இந்த எலி சமையல் முயற்சிகளை மேற்கொள்கிறது. இந்த நிகழ்வுத் தொடரில் ரெமி தனது குடும்பத்தினரை விட்டுப் பிரிய நேரிடுகிறது. ஃபிரான்சு வரும் ரெமியின் வாழ்வும் லிங்குயினி என்ற இளம் பையனின் வாழ்வும் ஒரு போக்கில் பயணிக்கின்றன. அவர்கள் சந்திக்கும் சோதனைகளும் சாதனைகளும் பற்றியது மீதக் கதை.
# ராட்டட்டூயி (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த அசைவூட்ட திரைப்படத்திற்கான அகாதமி விருது
# டாய் ஸ்டோரி (திரைப்படம்)

***டாய் ஸ்டோரி*** (Toy Story) 1995 இல் வெளியான ஒர் அமெரிக்க அசைவூட்டத் திரைப்படமாகும். டிஸ்னி மற்றும் பிக்ஸர் குழுமத்தின் முதல் அசைவூட்டத் திரைப்படமாகும். இது நவம்பர் 30, 1995 அன்று வெளியிடப்பட்டது. ஜான் லஸ்சீட்டர் ஆல் இயக்கப்பட்டது.முதன் முதலாக கணினியை பயன்படுத்தி படம் அசைவூடப்பட்டது. முன்னர் கையால் வரைந்து பின்னர் படம் அசைவூட்டப்பட்டது. டாய் ஸ்டோரி திரைப்படத்திற்கு தொடர்ச்சியாக மேலும் இரண்டு டாய் ஸ்டோரி திரைப்படங்கள் இயக்கப்பட்டன. டாய் ஸ்டோரி 2 1999 இல் வெளியிடப்பட்டது. டாய் ஸ்டோரி 3 2010 இல் வெளியிடப்பட்டது. டாய் ஸ்டோரி 4 2019ம் ஆண்டு வெளியிட திட்டமிடபட்டுள்ளது.
# ஓரம் (அச்சுக்கலை)

அச்சுக்கலையில் **ஓரம்** (*Margin*) என்பது ஒரு பக்கத்தின் உள்ளடக்கத்தைச் சுற்றியுள்ள இடைவெளி ஆகும். உரையின் ஒரு வரி எங்கே தொடங்கும் என்பதையும் எங்கே முடிவடையும் என்பதையும் வரையறுப்பதற்கு ஓரங்கள் உதவி செய்கின்றன. சீர்படுத்திய உரையானது இடது, வலது ஓரங்கள் இரண்டிலும் தொட்டவாறு இருக்கும்.  
மைக்ரோசாப்ட் வேர்டுவில் 2007ஆம் ஆண்டுப் பதிப்பிலிருந்து ஓரங்கள் இயல்பாகவே அனைத்துப் பக்கங்களிலும் ஓரங்குல இடைவெளியில் அமைந்துள்ளன. ஆனால், மைக்ரோசாப்ட் வேர்டு 2003 வரை மேல், கீழ் ஓரங்கள் ஓரங்குலமாகவும் இடது, வலது ஓரங்கள் 1.25 அங்குலங்களாகவும் இயல்பாக இருந்தன. ஓப்பன் ஆபிசு ரைட்டரில் அனைத்துப் பக்கங்களிலும் 0.79 அங்குல (இரண்டு சென்ரிமீற்றர்) அளவிலான ஓரங்கள் இருக்கும்.
# மெர்டேக்கா சதுக்கம்

மையத்திலுள்ள தடரன் மெர்டெக்கா]]
**விடுதலை சதுக்கம்** என்ற பொருள்படும் **மெர்டெக்கா சதுக்கம்** (மலாய்: *Dataran Merdeka*) மலேசியாவின் தலைநகர் கோலாலம்பூரில் அமைந்துள்ளது. சுல்தான் அப்துல் சமத் கட்டிடத்தின் எதிரே அமைந்துள்ளது. ஆகத்து 31, 1957 அன்று விடுதலை பெற்ற நள்ளிரவு 12 மணிக்கு இங்குதான் ஐக்கிய இராச்சியத்தின் கொடி இறக்கப்பட்டு முதன்முதலாக மலேசியக் கொடி ஏற்றப்பட்டது. அந்த நாள்முதல் ஆண்டுதோறும் இங்கு *மெர்டெக்கா பேரணி* எனப்படும் தேசிய நாள் அணிவகுப்பு நடத்தப்படுகிறது.
# மெர்டேக்கா சதுக்கம்

## வரலாறு

முன்னதாக *சிலாங்கூர் கிளப் படாங்* அல்லது சுருக்கமாக ***படாங்*** என்று அழைக்கப்பட்டது. சிலாங்கூர் கிளப்பின் (தற்போது ரோயல் சிலாங்கூர் கிளப்) துடுப்பாட்ட மைதானமாக இருந்தது.  
இதற்கு முன்பாக கம்பீரமாக எழுந்து நிற்கும் சுல்தான் அப்துல் சமது கட்டிடம் பிரித்தானியர்களால் கட்டப்பட்ட குறிப்பிடத்தக்க கட்டிடங்களில் ஒன்றாகும். இந்திய மொகலாய கட்டிட வடிவமைப்பால் ஈர்க்கப்பட்ட ஏ. சி. நார்மன் வடிவமைத்த இந்தக் கட்டிடம் 1897ஆம் ஆண்டில் கட்டி முடிக்கப்பட்டது. சிலாங்கூர் மாநில தலைமைச் செயலகமும் பின்னர் உச்சநீதி மன்றமும் இயங்கிய இக்கட்டிடம் பல ஆண்டுகளாக பயன்படுத்தப்படாது இருந்தது. தற்போது பாரம்பரியம்,பண்பாடு மற்றும் கலைக்கான அமைச்சகம் இங்கு இயங்கி வருகிறது.  
விடுதலைச் சதுக்கத்தைச் சுற்றியள்ள மைதானத்திற்கு *தடரன் மெர்டெக்கா* என்று சனவரி 1, 1990இல் பெயரிடப்பட்டது.
# மெர்டேக்கா சதுக்கம்

## அண்மையில்

விடுதலைச் சதுக்கத்தை சுற்றி வரலாற்றுச் சிறப்புமிக்க பல கட்டிடங்கள் உள்ளன. ஒரு பக்கத்தில் அரச சிலாங்கூர் மன்றத்தின் வளாகம் அமைந்துள்ளது. சுல்தான் அப்துல் சமாட் கட்டிடம், தேசிய வரலாற்று அருங்காட்சியகம் (முன்பு சார்ட்டர்டு வங்கி கட்டிடமாக இருந்தது), 1909-இல் கட்டப்பட்ட *நினைவக நூலகம்*, நூறாண்டுகளுக்கும் மேலான கோதிக் வடிவமைப்பில் கட்டப்பட்ட *புனித மேரி ஆங்கிலேய தேவாலயம்*, கோலாலம்பூரின் முதல் தொடர்வண்டி நிலையம், 102 ஆண்டுகள் பழைமையான சுகாதாரத்துறை நீரூற்று மற்றும் தற்கால வடிவமைப்பில் அமைந்துள்ள *தயாபூமி வளாகம்* ஆகியவை இந்த சதுக்கத்தை அண்மித்துள்ள வரலாற்றுச் சிறப்புமிக்க கட்டிடங்களாகும்.  
கறுப்பு பளிங்கினாலான அடித்தளம் தாங்கும் உலகிலேயே உயரமான 95 மீட்டர் கொடிக்கம்பம் இந்த சதுக்கத்தை அடையாளப்படுத்துகிறது. சதுக்கத்தின் தென்முனையில் இந்தக் கம்பம் அமைந்துள்ளது.
# வீ. க. தனபாலன்

**வீ. க. தனபாலன்** அல்லது **வீரசங்கிலி கண்ணையா தனபாலன்** (26 ஜனவரி 1954 - 11 நவம்பர் 2024) என்பவர் தூத்துக்குடி மாவட்டம் திருச்செந்தூரில் பிறந்தவர். தற்போது சென்னையில் வசித்து வரும் இவர் மதுரா குழும நிறுவனங்களின் தலைவராக உள்ளார். தமிழ்நாடு இயல் இசை நாடக மன்றம் வழங்கும் கலைமாமணி விருது பெற்ற இவர் “வீ. கே. டி. பாலன்” என்கிற பெயரால் அறியப்படுகிறார்.